SL Uradni list Evropske unije C 261/4

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 736/2008 o uporabi členov 87 in 88 Pogodbe za državne pomoči malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov

2010/C 261/03

Št. Pomoči: XF 8/10

Država članica: Republika Litva

Regija/organ, ki dodeli pomoč: Lietuvos Respublikos žemės ūkio ministerija

Naziv sheme pomoči/ime podjetja, ki prejme ad hoc pomoč: Parama gamtos išteklių apsaugai gerinti žuvininkystės tvenkiniuose.

Pravna podlaga: Lietuvos Respublikos žemės ūkio ministro 2009 m. rugpjūčio 10 d. įsakymas Nr. 3D-584 „Paramos gamtos išteklių apsaugai gerinti žuvininkystės tvenkiniuose taisyklės“

Načrtovani letni izdatki po shemi ali dodeljeni znesek ad hoc pomoči: 2,75 milijona LTL

Največja intenzivnost pomoči: 100 %

Datum začetka veljavnosti:

Trajanje sheme ali individualne pomoči (najpozneje do 30. junija 2014). Navedite:

— za shemo: datum, do katerega mora biti pomoč dodeljena: 31. december 2013,

— v primeru ad hoc pomoči: predvideni datum izplačila zadnje tranše pomoči.

Cilj pomoči: spodbujati zaščito naravnih virov, genetske raznovrstnosti, izboljšanje kakovosti ter upravljanje krajine in tradicionalnih značilnosti ribogojnih območji.

Navedite, kateri členi od 8 do 24 so uporabljeni: člen 12

Zadevna dejavnost: Nadomestilo za zmanjšanje proizvodnje rib v ribnikih zaradi ukrepov za varovanje vodnega okolja v ribnikih.

Naziv in naslov organa, ki dodeli pomoč:

Lietuvos Respublikos žemės ūkio ministerija Gedimino per. 19 LT-01103 Vilnius LIETUVA/LITHUANIA

Spletni naslov, kjer je na voljo celotno besedilo sheme ali merila in pogoji, v skladu s katerimi se dodeli ad-hoc pomoč zunaj sheme pomoči: http://www.zum.lt/lt/teisine-informacija/isakymai/4948/

Utemeljitev: Po programu „ukrepi za varstvo vodnega okolja“, ki je del „ribogojne“ dejavnosti ukrepa „ribogojstvo, ribolov v celinskih vodah, predelava in trženje ribiških proizvodov in proizvodov iz ribogojstva“ iz druge prednostne osi litovskega akcijskega programa za ribiški sektor za obdobje 2007–2013, ki je bil odobren z Odločbo Komisije št. C/2007/6703 z dne 17. decembra 2007, se ribogojnicam dodeli pomoč iz sheme za varstvo vodnih ptic, da se zaščitijo značilnosti habitatov, pomembnih za vodne ptice, ustvarijo mirna območja in izvedejo drugi ukrepi za ohranitev narave, ki presegajo zgolj izvajanje običajnih dobrih praks v ribogojstvu. Pomoč se dodeli v skladu s kazalniki, kot so zmanjšanje prihodka ribogojnic zaradi velikega števila divjih ptic na gospodarstvih, dolžine zadrževanja takšnih ptic na gospodarstvih in količine ribiških proizvodov ter krme, ki jo te ptice zaužijejo. V skladu z načrti se sredstva dodelijo za ukrepe in/ali področja dejavnosti druge prednostne osi za obdobje 2007–2013, hkrati pa ni bila predvidena možnost financiranja drugih programov na področju „ukrepov za varstvo vodnega okolja“, zaradi česar je bila shema oblikovana.

Shema pomoči „pomoč za izboljšanje zaščite naravnih virov v ribnikih“ se dodeli pravnim in fizičnim osebam, ki gojijo ribe, da se zagotovi zaščita za redke in ogrožene vrste vodnih ptic in pogoji za njihovo varno prehajanje. Pomoč se dodeli v skladu s kazalniki, kot je zmanjšanje dejanske količine vode (v kubičnih metrih) v primerjavi z načrtovano količino vode, in količine proizvodnje rib v ribnikih (zmanjšanje proizvodnje).

Št. pomoči: XF 11/10

Država članica: Italija

Regija/Organ, ki dodeli pomoč: Regione Autonoma Friuli Venezia Giulia

Direzione centrale risorse agricole, naturali e forestali

Servizio pesca e acquacoltura

Naziv sheme pomoči ali ime podjetja, ki prejme enkratno pomoč: Regolamento recante criteri e modalità per la concessione di contributi alle associazioni del settore pesca professionale e dell’acquacoltura operanti in Regione, in attuazione dell’articolo 5, comma 1, della legge regionale 28 dicembre 2007, n. 30 (Legge strumentale alla manovra di bilancio 2008)

Pravna podlaga: Decreto del Presidente della Regione 16 aprile 2010, n. 074/Pres.

Načrtovani letni izdatki po shemi ali skupni znesek enkratne pomoči, dodeljene podjetju: 200 000,00 EUR

Največja intenzivnost pomoči: do 100 %

Datum uveljavitve:

Trajanje sheme ali individualne pomoči (najdlje do 30. junija 2014):

— v skladu s shemo navedite datum, do katerega je lahko dodeljena pomoč; do 30. junija 2014.

Cilj pomoči: Pomoč je namenjena podpori delovnih programov skupnega interesa, ki jih izvajajo družbe z nacionalnim pomenom v sektorju poklicnega ribolova in ribogojstva, ki delujejo v regiji.

Navedite, kateri od členov od 8 do 24 se uporablja: Člen 17 „Pomoč za skupne dejavnosti“

Zadevna dejavnost: Ribištvo in gojenje vodnih organizmov

Naziv in naslov organa, ki dodeli pomoč:

Direzione centrale risorse agricole, naturali e forestali Servizio pesca e acquacoltura Via Sabbadini 31 33100 Udine UD ITALIA Tel. +39 0432555225 Faks +39 0432555140 E–naslov: s.pesca.agrifor@regione.fvg.it

Spletni naslov, kjer se nahaja celotno besedilo programa ali merila in pogoji, v skladu s katerimi se dodeli individualna pomoč zunaj sheme pomoči: http://arpebur.regione.fvg.it/newbur/visionaBUR?bnum=2010/04/28/17

Utemeljitev: S to shemo pomoči se izvaja regionalni zakon št. 30 z dne 28. decembra 2007 (legge regionale 28 dicembre 2007). Vrste pomoči iz regionalnega zakona spremljajo ukrepe strukturne pomoči, za katere je ESR dal na voljo finančne vire.